
Rinkos konsultacijos kvietimo 2 priedas


TECHNINĖ SPECIFIKACIJA

1. PIRKIMO OBJEKTAS

1.1. Duomenų archyvavimo ir ilgalaikio saugojimo įrenginio komplektas su programine įranga (toliau – Prekės/Įranga).
1.2. Pirkimo objektas neskaidomas į pirkimo objekto dalis. Pirkimo objektą sudaro: LTO-9 juostų biblioteka, Tarpinis serveris ir LTO-7 juostų biblioteka.

2. [bookmark: _Toc215644388]TERMINAI IR SĄVOKOS

2.1. Tiekėjas – ūkio subjektas, su kuriuo AB „Miesto gijos“ sudarys sutartį.
2.2. Užsakovas - AB „Miesto gijos“.
2.3. LTO - atviro standarto linijinė magnetinių juostų technologija (duomenų archyvavimui ir ilgalaikiam saugojimui).
2.4. Juostų biblioteka - tai specializuotas duomenų archyvavimo ir ilgalaikio saugojimo įrenginys, skirtas automatizuotai valdyti magnetines LTO juostas, įrašyti į jas duomenis ir juos nuskaityti.
2.5. Tarpinis serveris - fizinis serveris, skirtas duomenų perdavimui tarp Užsakovo atsarginių kopijų kūrimo programinės įrangos ir juostų bibliotekos, užtikrinantis bibliotekos prijungimą, valdymą ir duomenų įrašymo / nuskaitymo operacijas.
2.6. FC (Fibre Channel) sąsaja – didelės spartos tinklų sąsaja, skirta serverių, duomenų saugyklų ir kitų duomenų centro komponentų tarpusavio sujungimui, užtikrinanti patikimą blokinių duomenų perdavimą per optinę perdavimo terpę.
2.7. SAS (Serial Attached SCSI) sąsaja – nuosekliojo duomenų perdavimo technologija, naudojama serverių, duomenų saugyklų, diskų lentynų ir juostų bibliotekų sujungimui.
2.8. Įranga – Bibliotekos ir tarpinis serveris juostų bibliotekų prijungimui.

3. TECHNINIAI IR BENDRIEJI REIKALAVIMAI

3.1. Pirkimo objekto techniniai ir bendrieji reikalavimai nurodyti Lentelėse Nr. 1, 2, 3, 4.

Lentelė Nr. 1
	Eil. Nr.
	Pavadinimas
	Reikalavimai

	Reikalavimai LTO-9 juostų bibliotekai 

	1. 
	Korpuso tipas ir aukštis
	Montuojama į 19 colių pločio spintą, ne didesnio kaip 3U aukščio, komplektuojama su visais tvirtinimo elementais.

	2. 
	Talpa
	Biblioteka turi talpinti ne mažiau kaip 24 (dvidešimt keturias) LTO tipo juostas. Visas fiziškai esantis juostų vietų kiekis privalo būti aktyvus (jei juostų vietos yra licencijuojamos, turi būti pateiktos licencijos visam fizinių vietų kiekiui).

	3. 
	Skaitymo-rašymo įrenginiai
	Turi būti sumontuotas ne senesnės kaip LTO-9 kartos 1 (vienas) skaitymo-rašymo įrenginys, kurio prijungimo technologija SAS arba FC arba lygiavertė ir greitaveika ne mažesnė kaip 12 Gbps.

	4. 
	Juostų keitimas
	Turi būti galima keisti juostas po vieną ir ištraukiant juostų stalčius. Juostų atpažinimui turi būti naudojamas „Barcode“ skaitytuvas.

	5. 
	Virtualios bibliotekos
	Turi būti galima padalinti fizinę biblioteką į ne mažiau kaip 2 (dvi) virtualias bibliotekas, kurios galėtų aptarnauti skirtingas rezervinio kopijavimo sistemas.

	6. 
	Bibliotekos plėtimas
	Turi būti galimybė prijungti papildomus bibliotekos stalčius (Modulius) juostų vietų plėtimui ir/ar rašymo-skaitymo įrenginių skaičiaus padidinimui. Ne mažiau kaip 1 (vienas) vienetas papildomų modulių.

	7. 
	Maitinimo šaltiniai
	Biblioteka turi turėti dubliuotus maitinimo šaltinius ir vieno iš jų gedimas neturi sustabdyti bibliotekos darbo. Kiekvienam maitinimo blokui turi būti pridėti IEC320 C13 – IEC320 C14 tipo arba lygiaverčiai maitinimo kabeliai, ne trumpesni kaip 1,5 m ilgio, užtikrinantys suderinamumą su užsakovo naudojama įranga.

	8. 
	Valdymas ir diagnostika
	Juostų biblioteka turi būti valdoma per kompiuterių tinklą, naudojant grafinę vartotojo sąsają. Turi būti bent minimalus valdymas su diagnostika ir pačiame bibliotekos korpuse. Juostinė biblioteka privalo turėti indikacinius LED, pranešančius apie sistemos darbą ir klaidas. Turi būti galimybė gauti informaciją apie klaidas ir perspėjimus.

	9. 
	Surinkimo reikalavimai
	Siūloma Biblioteka turi būti nauja ir anksčiau nenaudota, gamykliškai atnaujinti (angl. Renewed, Refurbished, Remarketed) komponentai neleistini.
Visos komplektuojančios bibliotekos dalys privalo būti komplektuojamos bibliotekos gamintojo ir pažymėtos gamintojo gamykliniais kodais.

	10. 
	Produkto kodai
	Prekių pristatymo metu privalo būti pateikti bibliotekos komplektuojančių dalių produkto kodai (angl. Part Number), trumpas aprašymas ir kiekiai. 

	11. 
	Licencijos
	Su Biblioteka turi būti pateiktos visos jos naudojimui, valdymui, diagnostikai stebėsenai ir naudojimui pagal techninės specifikacijos reikalavimus būtina gamintojo programinė įranga, jos komponentai, tvarkyklės bei licencijos.
Licencijos turi apimti visą siūlomos bibliotekos komplektaciją ir visus techninėje specifikacijoje reikalaujamus funkcionalumus, įskaitant visų fiziškai esančių juostų vietų naudojimą, bibliotekos valdymą ir diagnostiką, brūkšninių kodų nuskaitymą bei LTO-9 bibliotekos loginį skaidymą į virtualias bibliotekas.
Visos pateikiamos licencijos turi būti neterminuotos, skirtos naudoti gamybinėje aplinkoje ir suteikiančios teisę naudotis licencijuojamais bibliotekos funkcionalumais visą jos naudojimo laiką be papildomų periodinių licencijos pratęsimo ar naudojimo mokesčių. Vertinamosios, bandomosios ar laikinosios licencijos neleidžiamos.

	12. 
	Papildoma komplektacija
	Ne mažiau kaip 20 (dvidešimt) LTO-9 daugkartinio įrašymo juostų. 
Ne mažiau kaip 2 (dvi) valymo juostos.
Visos juostos turi būti su brūkšniniais kodais.
Kiti priedai, kurie būtini Bibliotekos pilnam įdiegimui ir naudojimui.



Lentelė Nr. 2
	Reikalavimai Tarpiniam serveriui 

	1. 
	Komplektacija

	Turi būti pateiktas naujas, gamintojo palaikomas fizinis serveris, tinkamas naudoti kaip tarpinis serveris duomenų perdavimui tarp Užsakovo atsarginių kopijų kūrimo programinės įrangos ir juostų bibliotekos. Prekių pristatymo metu turi būti pateikiama dokumentacija, kurioje būtų nurodyta: konkretus serverio gamintojas, modelis, bazinis konfigūracijos kodas, visų pagrindinių komponentų gamykliniai kodai, trumpi aprašymai ir kiekiai. Siūlomas serveris ir visi jo komponentai turi būti nauji, anksčiau nenaudoti; gamykliškai atnaujinti (angl. renewed, refurbished ar remarketed) komponentai neleistini.

	2. 
	Korpuso tipas ir montavimas
	Serveris turi būti montuojamas į 19 colių spintą, ne didesnio kaip 2U aukščio. Serveris turi būti komplektuojamas su bėgeliais, tvirtinimo elementais ir kabelių laikikliais, reikalingais pilnam sumontavimui.

	3. 
	Procesorius
	Ne mažesnis kaip 16 branduolių, x86 architektūros procesorius, palaikantis 64 bit operacines sistemas ir taikomąsias programas. Procesoriaus bazinis taktinis dažnis turi būti ne mažesnis nei 2.3 GHz.  

	4. 
	Operatyvioji atmintis
	Serveris turi turėti ne mažiau kaip 64 GB ECC DDR5-6400 tipo serverinės operatyviosios atminties. 

	5. 
	Operacinei sistemai skirtas valdiklis ir diskai
	Serveris turi turėti ne mažiau kaip 2 (du) vienetus SSD diskų, kurių kiekvieno talpa ne mažesnė kaip 480 GB. Diskai turi būti skirti operacinei sistemai ir serverio komponentams, sukonfigūruoti RAID 1 režimu.

	6. 
	Nuotolinis valdymas
	Serveris turi turėti dedikuotą nuotolinio valdymo modulį, leidžiantį stebėti serverio būklę, klaidas, temperatūras, diskus, maitinimo šaltinius, atlikti nuotolinės konsolės valdymą ir naudoti virtualią laikmeną. Funkcionalumas turi būti ne žemesnis kaip HPE iLO Advanced, Dell iDRAC Enterprise arba lygiavertis.

	7. 
	Serverio operacinė sistema
	Reikalingą Windows operacinę sistemą suteiks Užsakovas.

	8. 
	Licencijos
	Visi siūlomos prekės funkcionalumai, kurie veikia licencijų pagrindu arba yra licencijuojami, turi būti licencijuoti ne trumpesniam kaip 60 (šešiasdešimt) mėnesių laikotarpiui nuo Prekių paleidimo ir parengimo naudojimui priėmimo – perdavimo akto pasirašymo dienos. Licencijos turi apimti visą siūlomo funkcionalumo apimtį. Nepriklausomai nuo licencijos tipo, tiekėjas turi užtikrinti, kad į prekių kainą privalo būti įskaičiuotas visas 60 (šešiasdešimt) mėnesių licencijavimo, gamintojo palaikymo (support) ir programinės įrangos atnaujinimų (updates ir upgrades) laikotarpis.

	9. 
	RAID valdiklis
	Serveris turi turėti aparatinį RAID valdiklį, palaikantį ne mažiau kaip RAID 1 režimą.

	10. 
	Tinklo sąsajos
	Serveris turi turėti ne mažiau kaip 4 (keturis) vienetus 10 GbE tinklo sąsajų. Sąsajų tipas turės būti suderintas su Užsakovo infrastruktūra sutarties vykdymo metu. Jeigu naudojamos optinės sąsajos, turės būti pateikti visi reikalingi SFP+ moduliai ir kabeliai.

	11. 
	SAS jungtis juostų bibliotekai
	Serveris turi būti komplektuojamas su 12 Gbps SAS HBA adapteriu arba FC (fiber chanel) adapteriu arba lygiaverčiu, skirtu siūlomos juostų bibliotekos prijungimui. Sutarties vykdymo metu kartu turi būti pateikti visi bibliotekos prijungimui reikalingi SAS kabeliai ir kiti priedai.

	12. 
	Papildomas adapteris
	Serveris turi būti komplektuojamas su papildomu SAS HBA adapteriu arba FC adapteriu arba lygiaverčiu, arba papildomais SAS prievadais, skirtais LTO-7 juostų bibliotekai prijungti. 

	13. 
	Maitinimo šaltiniai

	Serveris turi turėti 2 (du) dubliuotus hot-plug tipo maitinimo šaltinius. Vieno maitinimo šaltinio gedimas neturi sustabdyti serverio darbo. Komplekte turi būti pateikti tinkami maitinimo kabeliai.

	14. 
	Dokumentacija

	Kartu su serveriu turi būti pateikta galutinė konfigūracijos suvestinė, serijos numeriai, garantijos patikrinimo informacija, BIOS, firmware, HBA, RAID ir tinklo adapterių konfigūracijos informacija bei kabelių sujungimo schema.



Lentelė Nr. 3
	Reikalavimai LTO-7 juostų bibliotekai 

	1. 
	Korpuso tipas ir aukštis
	Montuojama į 19 colių pločio spintą, ne didesnio kaip 3U aukščio, komplektuojama su visais tvirtinimo elementais, reikalingais pilnam sumontavimui.

	2. 
	Talpa
	Biblioteka turi talpinti ne mažiau kaip 9 (devynias) LTO tipo juostas. Visas fiziškai esantis juostų vietų kiekis privalo būti aktyvus (jei juostų vietos yra licencijuojamos, turi būti pateiktos licencijos visam fizinių vietų kiekiui).

	3. 
	Skaitymo-rašymo įrenginiai
	Turi būti sumontuotas ne senesnės kaip LTO-7 kartos 1 (vienas) skaitymo-rašymo įrenginys. Prijungimo technologija – SAS arba FC arba lygiavertė ir greitaveika ne mažesnė kaip 6 Gbps. Skaitymo-rašymo įrenginys turi užtikrinti LTO-5 juostų skaitymą.

	4. 
	Juostų keitimas
	Turi būti galima keisti juostas per atskirą I/O stotį arba kitą gamintojo numatytą mechanizmą, nestabdant bibliotekos darbo. Juostų atpažinimui turi būti naudojamas brūkšninių kodų („Barcode“) skaitytuvas.

	5. 
	Valdymas ir diagnostika
	Juostų biblioteka turi būti valdoma per kompiuterių tinklą, naudojant grafinę vartotojo sąsają. Turi būti numatytas bent minimalus valdymas ir diagnostika pačiame bibliotekos korpuse. Biblioteka privalo turėti indikacinius LED, ar lygiavertes būsenos indikavimo priemones, pranešančias apie sistemos darbą ir klaidas. Turi būti galimybė gauti informaciją apie klaidas ir perspėjimus.

	6. 
	Surinkimo reikalavimai
	Siūloma Biblioteka gali būti nenauja ir anksčiau naudota, gamykliškai atnaujinti (angl. Renewed, Refurbished, Remarketed) komponentai leistini.
Visos komplektuojančios bibliotekos dalys privalo būti komplektuojamos bibliotekos gamintojo ir pažymėtos gamintojo gamykliniais kodais.

	7. 
	Produkto kodai
	Atskirame dokumente, prekių pristatymo metu, privalo būti pateikti bibliotekos komplektuojančių dalių produkto kodai (angl. Part Number), trumpas aprašymas ir kiekiai.

	8. 
	Licencijos
	Su Biblioteka turi būti pateiktos visos jos naudojimui, valdymui, diagnostikai stebėsenai ir naudojimui pagal techninės specifikacijos reikalavimus būtina gamintojo programinė įranga, jos komponentai, tvarkyklės bei licencijos.
Licencijos turi apimti visą siūlomos bibliotekos komplektaciją ir visus techninėje specifikacijoje reikalaujamus funkcionalumus, įskaitant visų fiziškai esančių juostų vietų naudojimą, bibliotekos valdymą ir diagnostiką, brūkšninių kodų nuskaitymą.
Visos pateikiamos licencijos turi būti neterminuotos, skirtos naudoti gamybinėje aplinkoje ir suteikiančios teisę naudotis licencijuojamais bibliotekos funkcionalumais visą jos naudojimo laiką be papildomų periodinių licencijos pratęsimo ar naudojimo mokesčių. Vertinamosios, bandomosios ar laikinosios licencijos neleidžiamos.

	9. 
	Papildoma komplektacija
	Kiti priedai, kurie būtini Bibliotekos pilnam įdiegimui, prijungimui, testavimui ir naudojimui.



Lentelė Nr. 4
	Bendrieji reikalavimai

	1. 
	Garantija
	LTO-9 juostų bibliotekai, tarpiniam serveriui ir kartu su jais pateiktiems techniniams komponentams turi būti suteikta ne trumpesnė kaip 60 (šešiasdešimties) mėnesių kokybės garantija, nuo priėmimo perdavimo akto, nurodyto TS 4.2 p. pasirašymo dienos.
LTO-7 juostų bibliotekai ir kartu su ja pateiktiems techniniams komponentams turi būti suteikta ne trumpesnė kaip 36 (trisdešimt šešių) mėnesių kokybės garantija, nuo priėmimo perdavimo akto, nurodyto TS 4.2 p. pasirašymo dienos.
Garantija turi apimti nemokamą gedimų diagnostiką, visus remonto darbus, specialisto atvykimą į Įrangos buvimo vietą, remontui reikalingų komponentų pristatymą ir pakeitimą, taip pat Įrangos veikimui atkurti būtinus programinės aparatinės įrangos atnaujinimus ir konfigūravimo darbus.
Abiejų juostų bibliotekos ir tarpinio serverio garantija turi būti paremta atitinkamos Įrangos gamintojo garantiniu aptarnavimu. Tiekėjas pasiūlyme turi nurodyti siūlomos gamintojo garantijos lygį ir produkto arba paslaugos kodą, o iki Įrangos priėmimo pateikti gamintojo garantijos aktyvavimą ir jos galiojimo terminą patvirtinančią informaciją. Tiekėjas pasiūlyme turi nurodyti tikslias gamintojo garantinės priežiūros taisykles (pateikti nuorodą į gamintojo internetinę prieigą). Gamintojo taisyklės negali sumažinti šioje techninėje specifikacijoje nustatytų minimalių garantinės priežiūros reikalavimų.

	2. 
	Montavimo paslaugos
	Pateikta Įranga turi būti sumontuota į nurodytą Užsakovo komutacinę spintą. Tiekėjas turi sumontuoti tarpinį serverį, prijungti maitinimą, tinklą ir juostų biblioteką, atnaujinti BIOS, firmware ir HBA programinę įrangą iki gamintojo rekomenduojamų versijų, sukonfigūruoti RAID masyvą ir patikrinti bibliotekos jungiamumą.
Serverio, juostų bibliotekos, elektros maitinimo, tinklo ir kiti kabeliai turi būti sujungti pagal suderintą schemą, išvedžioti, išdėlioti ir sužymėti. Tiekėjas turi užtikrinti, kad serveris būtų paruoštas naudoti kaip Veeam Backup & Replication tarpinis serveris darbui su juostų biblioteka.
Turi būti atliktas įrangos veikimo testavimas: patikrinta, kad serveris veikia be klaidų, matomi visi diskai, tinklo sąsajos, HBA arba FC arba alternatyvūs adapteriai ir maitinimo šaltiniai, juostų biblioteka matoma per pasirinktą sąsają, o Veeam Backup & Replication aplinkoje biblioteka ir jos skaitymo-rašymo įrenginys atpažįstami. Priėmimo metu turi būti atliktas bandomasis įrašymo ir nuskaitymo testas į juostą.

	3. 
	Suderinamumas
	Siūloma Įranga turi būti suderinama su Užsakovo naudojama atsarginio kopijavimo programine įranga Veeam Backup & Replication ir veikti kaip vientisa duomenų archyvavimo bei ilgalaikio saugojimo sistema. Tiekėjas atsako už visų komponentų tarpusavio suderinamumą, tinkamą prijungimą, sukonfigūravimą ir integravimą. Tiekėjas negali atsisakyti šalinti trūkumų motyvuodamas tuo, kad sutrikimą sukėlė kito gamintojo ar jo pasitelkto trečiojo asmens pateiktas komponentas.

	4. 
	Pristatymas
	Siūloma Įranga turės būti pristatyta ir sumontuota, sukonfigūruota, integruota, ištestuota ir parengta naudoti ne vėliau kaip per 90 (devyniasdešimt) kalendorinių dienų nuo sutarties pasirašymo dienos. Pristatymo ir montavimo vieta - Vilniaus miesto ribose. Konkretus adresas bus nurodytas sutarties vykdymo metu.

	5. 
	Dokumentacija ir mokymai
	Tiekėjas privalo pateikti įrangos ir (jei taikoma) programinės įrangos dokumentaciją lietuvių arba anglų kalba (naudotojo ir administravimo instrukcijas, diegimo aprašą, konfigūracijų suvestinę, licencijų informaciją). Mokymai Užsakovo administratoriams bus užsakomi pagal poreikį, pagal valandinį įkainį. 

	6. 
	Kibernetinis saugumas
	· Tiekėjas, vykdydamas Sutartį, privalo laikytis Lietuvos Respublikos kibernetinio saugumo įstatymo ir Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818, reikalavimų tiek, kiek jie susiję su tiekiama įranga, jos diegimu, konfigūravimu, testavimu, palaikymu ir prieiga prie Užsakovo tinklų bei informacinių sistemų.
· Tiekėjas turi turėti patvirtintas ir faktiškai taikomas vidaus tvarkas ar procesus, reglamentuojančius bent prieigos valdymą, incidentų valdymą, spragų valdymą, veiklos tęstinumą, konfidencialumo užtikrinimą ir paslaugų saugumą.
· Tiekėjas privalo užtikrinti, kad visi darbuotojai ir subtiekėjų darbuotojai, dalyvaujantys Sutarties vykdyme, būtų pasirašę konfidencialumo įsipareigojimus ir būtų supažindinti su jų atsakomybėmis informacijos saugos srityje.
· Jeigu Tiekėjui ar jo pasitelktiems asmenims suteikiama nuotolinė prieiga prie Užsakovo sistemų, tokia prieiga turi būti vykdoma tik naudojant saugius ryšio kanalus (VPN arba lygiavertę technologiją), taikant kelių veiksnių autentifikavimą (MFA), ir tik būtina apimtimi bei tik būtinam terminui.
· Tiekėjo naudojami galiniai įrenginiai, naudojami prieigai prie Užsakovo sistemų, turi būti atnaujinti, apsaugoti nuo kenkimo programinės įrangos ir turėti įjungtas saugos priemones (pvz., saugasienę).
· Tiekėjas privalo nepagrįstai nedelsdamas, bet ne vėliau kaip per 24 (dvidešimt keturias) valandas nuo sužinojimo, informuoti Užsakovą apie visus kibernetinius incidentus, pažeidžiamumus, spragas ar kitus saugumo įvykius, galinčius paveikti Užsakovo sistemas, duomenis ar paslaugų veikimą, bei bendradarbiauti atliekant jų tyrimą.
· Užsakovas turi teisę sutarties vykdymo metu prašyti Tiekėjo pateikti informaciją, savideklaracijas, klausimynus ar kitus įrodymus apie taikomas saugumo priemones, o esant poreikiui – atlikti ar inicijuoti Tiekėjo atitikties patikrinimą. Tiekėjas privalo bendradarbiauti ir pateikti prašomą informaciją.
· Tiekėjas negali pasitelkti subtiekėjų be išankstinio Užsakovo sutikimo (išskyrus pasiūlyme nurodytus), ir privalo užtikrinti, kad jiems būtų taikomi ne žemesni informacijos ir kibernetinio saugumo reikalavimai.
· Jei Sutarties vykdymo metu atliekami administraciniai veiksmai Užsakovo aplinkoje, turi būti užtikrintas jų atsekamumas, o esant poreikiui – pateikiama informacija apie atliktus veiksmus.
· Pasibaigus Sutarties galiojimui, Tiekėjas privalo panaikinti visas prieigas prie Užsakovo sistemų, o su darbų vykdymu susijusi informacija turi būti grąžinta arba sunaikinta, jei to reikalauja Užsakovas.



4. KITI REIKALAVIMAI

4.1. Jei techninėje specifikacijoje bei jos prieduose yra nuoroda į konkretų standartą, gaminį, gamintoją, prekės ženklą, patentą, tipą, kilmę ar gamybą ir nėra nuorodos „arba lygiavertis“, vertinti kaip su nuoroda „arba lygiavertis“. Jei techninėje specifikacijoje nurodomos tikslios parametrų skaitinės reikšmės, tai laikoma minimaliu reikalavimu (riba, nuo kurios tiekėjas neturi nukrypti į blogesnę Užsakovo pusę), jei aiškiai nenurodyta kitaip.
4.2. Testavimas ir priėmimas–perdavimas. Prieš pasirašant priėmimo–perdavimo aktą Tiekėjas privalo atlikti įrangos veikimo testavimą ir pateikti testavimo rezultatus (protokolą). Priėmimas–perdavimas laikomas įvykusiu, kai: (1) įranga pristatyta, sumontuota ir sukonfigūruota, (2) pateiktos visos licencijos ir dokumentacija, (3) atlikti sėkmingi testai, (4) pašalinti nustatyti trūkumai (jei buvo), (5) pasirašytas priėmimo–perdavimo aktas.
4.3. Informacijos sauga ir prieigos valdymas. Tiekėjas privalo užtikrinti, kad įrangos diegimo, konfigūravimo, testavimo ir (jei taikoma) palaikymo metu būtų taikomos tinkamos organizacinės ir techninės informacijos saugos priemonės (mažiausių privilegijų principas, prieigos kontrolė, konfigūracijos kontrolė, pažeidžiamumų valdymas). Nuotolinė prieiga (jei reikalinga) turi būti suderinta su Užsakovu ir vykdoma tik per Užsakovo patvirtintus kanalus. Apie saugumo incidentus, galinčius paveikti Užsakovo sistemas ar duomenis, Tiekėjas privalo informuoti nedelsdamas.
4.4. Konfidencialumas ir duomenų tvarkymas. Tiekėjas įsipareigoja užtikrinti konfidencialios informacijos apsaugą ir jos neatskleisti tretiesiems asmenims, išskyrus teisės aktuose ar sutartyje nustatytus atvejus. Jei teikiant paslaugas Tiekėjui tampa prieinami Užsakovo duomenys, Tiekėjas privalo juos tvarkyti tik tiek, kiek būtina sutartiniams įsipareigojimams vykdyti, ir taikyti priemones, užtikrinančias duomenų apsaugą nuo praradimo, neteisėtos prieigos ar atskleidimo.
4.5. Reikalavimai, kuriuos turi atitikti perkamos prekės. Tiekėjas negali siūlyti prekių (įskaitant jų sudedamąsias dalis, pakuotes) ar paslaugų, jei:
4.5.1. prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų;
4.5.2. paslaugos teikiamos iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais.
4.6. Perkantysis subjektas, veikiantis gynybos srityje ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą ar laikomas esminiu subjektu, atlikdamas pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai:
· Prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
· Paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
4.7. Pirkimo vykdytojas laiko, kad tiekėjas turi interesų, galinčių
kelti grėsmę nacionaliniam saugumui, jei jis, jo subtiekėjas (-ai)
ar ūkio subjektas (-ai), kurių pajėgumais remiamasi, kurie patys
ar juos kontroliuojantys asmenys atitinka VPĮ 47 straipsnio 9
dalyje nustatytas sąlygas. 
4.8. Tiekėjas privalo užtikrinti, kad Prekės Sutarties vykdymo metu bus pristatomos darbo dienomis ne kelių eismo piko valandomis, t. y. pristatymas nuo 10:00 val. iki 16:00 val. pirmadienį – ketvirtadienį, šventinių dienų išvakarėse nuo 10:00 val. iki 14:00 val. ir trumpiausiais galimais maršrutais.
4.9. Prekės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos, kaip nurodyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija), 2 priedo „Minimalūs aplinkos apsaugos kriterijai“ II skyriaus „Pakuotės“ 2 punkte (https://www.e-tar.lt/portal/lt/legalAct/TAR.4B60A8C9678B/lLHpriKjMl). Atitiktį reikalavimams įrodantys dokumentai: tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba atitiktis standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos.
